**অম্বিকা আনন্দ** (জন্ম: ১৫ সেপ্টেম্বর ১৯৮০) হলেন এনডিটিভি হপের একজন ভারতীয় টেলিভিশন উপস্থাপক এবং ফ্যাশন পরামর্শদাতা। তিনি তাঁর বর্তমান পেশায় সংযুক্ত হওয়ার আগে *আইস অন স্টাইল*, *ব্যান্ড বাজা ব্রাইড* (৭ম বর্ষ), *দ্য বিগ ফ্যাট ইন্ডিয়ান ওয়েডিং*, *আই'ম টু সেক্সি ফর মাই শুস*য়ের মতো টেলিভিশন অনুষ্ঠানের উপস্থাপনা করেছেন।

প্রারম্ভিক জীবন এবং শিক্ষা
--------------------------

অম্বিকা ১৯৮০ সালের ১৫ই সেপ্টেম্বর তারিখে ভারতের চণ্ডীগড়ে জন্মগ্রহণ করেছেন। তিনি দিল্লি পাবলিক স্কুল থেকে স্কুল শিক্ষা এবং দিল্লির যীশু এবং মেরি কলেজ থেকে স্নাতক সম্পন্ন করেছেন। তিনি কার্ডিফ বিজনেস স্কুল থেকে অর্থনীতি বিভাগে ডিপ্লোমা ডিগ্রি অর্জন করেছেন।

পেশা
----

অম্বিকা ২০০২ সালের ৮ই ডিসেম্বর তারিখে এনডিটিভিতে যোগদান করেন। তিনি বিবিসিতে প্রচারিত সাপ্তাহিক অনুষ্ঠান *ইন্ডিয়া বিজনেস রিপোর্ট*য়ে কাজ করেছেন। এনডিটিভির সাথে প্রায় দুই বছর কাজ করার পরে, তিনি জেনেভায় অবস্থিত আন্তর্জাতিক শ্রম সংস্থার যোগাযোগ বিভাগে কাজ করার জন্য চলে যান।

২০০৫ সালের ডিসেম্বর মাসে, তিনি আবার এনডিটিভিতে যোগদান করেন এবং *হট প্রপার্টি*, *বস-ডে আউট* এবং *ভ্যালু ফর মানি*র মতো অনুষ্ঠানে কাজ করেছেন। এই সকল অনুষ্ঠানে তিনি একই সাথে একজন সাংবাদিক এবং উপস্থাপকের ভূমিকা পালন করেছেন। তিনি এনডিটিভিতে সরাসরি ব্যবসায়িক সংবাদও উপস্থাপন করেছেন।

২০০৭ সালে অম্বিকা ফ্যাশন এবং বিবাহ সম্পর্কিত অনুষ্ঠানের দিকে মনোনিবেশ করেন এবং এনডিটিভির লাইফস্টাইলভিত্তিক চ্যানেল গুড টাইমসে যোগদান করেন। তিনি *১০ থিংস টু ডু বিফোর ইউ সে বাই*, *ভ্যানিটি নো অ্যাপোলোজিস*, *দ্য ইনসাইড স্টোরি*, *আই'ম টু সেক্সি ফর মাই শুস এবং দ্য বিগ ফ্যাট ইন্ডিয়ান ওয়েডিং*য়ের মতো জনপ্রিয় অনুষ্ঠানে কাজ করেছেন।

এই ধারায় তাঁর কর্মকাণ্ড অব্যাহত রেখে তিনি ২০১১ সালে *ব্যান্ড বাজা ব্রাইড* নামে একটি নতুন অনুষ্ঠান শুরু করেন। এটি একটি কনের সজ্জা অনুষ্ঠান, যেখানে তিনি পরামর্শদাতার ভূমিকা পালন করেছেন। একই বছরে তিনি *দ্য ফাস্ট অ্যান্ড দ্য গর্জিয়াস* নামে অন্য আরেকটি রিয়ালিটি অনুষ্ঠানের উপস্থাপনার দায়িত্ব পালন করেছেন।

পুরস্কার এবং সম্মাননা
---------------------

২০০৯ এবং ২০১০ সালে, তিনি ভার্ভ ইন্ডিয়া ম্যাগাজিনে "ভারতের সেরা পোশাক পড়া ব্যক্তিত্ব"-এর তালিকায় অন্যতম ছিলেন। ২০১০ সালে, তাঁর অনুষ্ঠান *আই'ম টু সেক্সি ফর মাই শুস* টেলি পুরস্কারে "সেরা জীবনধারা ও ফ্যাশন অনুষ্ঠান" বিভাগে পুরস্কার জয়লাভ করেছে। ২০১১ সালে, তিনি কসমোপলিটান ইন্ডিয়া ফান ফিয়ারলেস নারী টিভি ব্যক্তিত্ব পুরস্কার জয়লাভ করেছেন।

তথ্যসূত্র
---------

1. ↑  "NDTV Good Times announces season 7 of Band Baajaa Bride"। ১৩ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১৬।
2. ↑  "NDTVGOODTIMES I'm Too Sexy –All Access"। ১৩ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২০।
3. ↑  Wedding Planner Indian Express, 25 May 2009.
4. 1 2 3  Ambika Anand Profile  ওয়েব্যাক মেশিনে আর্কাইভকৃত ৬ অক্টোবর ২০১১ তারিখে NDTV.
5. ↑  Glitterati from fashion and films add a splash of style  ওয়েব্যাক মেশিনে আর্কাইভকৃত ১৭ সেপ্টেম্বর ২০১২ তারিখে afaqs, 13 February 2010.
6. ↑  From business to fashion  ওয়েব্যাক মেশিনে আর্কাইভকৃত ৩০ আগস্ট ২০১৮ তারিখে Afternoon, 23 June 2011.
7. ↑  "Good Times in Fashion are here"। *Deccan Herald*। ২০ ফেব্রুয়ারি ২০১০। সংগ্রহের তারিখ ৫ জুলাই ২০১৮।
8. ↑  "10 Things To Do Before You Say Bye! - London episode"। ৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২০।
9. ↑  Show Time: Second season of 'I am too sexy for my shoes'  ওয়েব্যাক মেশিনে আর্কাইভকৃত ১০ নভেম্বর ২০১২ তারিখে The Hindu, 11 Mar 2010.
10. ↑  Wedding bloom  ওয়েব্যাক মেশিনে আর্কাইভকৃত ২৩ ফেব্রুয়ারি ২০১১ তারিখে The Hindu, 18 Feb 2011.
11. ↑  "'The Fast and The Gorgeous' back with Ambika Anand"। ১৩ মে ২০১২ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২০।
12. ↑  India’s Best Dressed List 2010 Verve, Volume 18, Issue 10, October, 2010.
13. ↑  India's Best Dressed List 2009 Verve, Volume 17, Issue 10, October, 2009.
14. ↑  "The Tenth Indian Telly Awards"। ১৬ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১১।

বহিঃসংযোগ
---------

* ব্রাজিলে ভারতীয় আগ্রহ